Eng yaxshi ayol bokschilar ro'yxati. Quyida hozirgi davrning professional ayollar boks reytinglarining roʻyxati boʻlib, u sportning toʻrtta asosiy baholash va boshqarish organlarining har biri (WBA, WBC, IBF, WBO), shuningdek, boshqa taniqli saytlar va tashkilotlarning soʻnggi reytinglarini oʻz ichiga oladi. Umumiy koʻrinish. Professional boksda toʻrtta asosiy baholash organi (WBA, WBC, IBF, WBO) mavjud boʻlgani sababli, har birining oʻz kriteyalari boʻyicha oʻz chempionlari bor. Ushbu sport turida sportning markazlashtirilgan reyting tizimi mavjud emas. Ushbu tashkilotlar tomonidan eʼlon qilingan reytinglar boshqa tashkilotlarning chempionlarini baholamaslik va oʻzlari tuzajak reytingga qabul qilmaslik xususiyatiga ega. Ushbu yuqoridagi 4 ta baholash va boshqarish organlarining har biri oʻz chempionini tez-tez yuqori oʻrindagi raqibga qarshi oʻz unvonini himoya qilishga chaqirib turadi va shu yoʻsinda reytinglarni oʻzgartirib turishlari mumkin. WBA koʻpincha bir nechta chempionlarga ega boʻlib, ularning hech biri boshqa 3 ta baholash va boshqarish organi tomonidan tasniflanmagan. Ularning „Super“ va „Doimiy“ chempionlari qolgan organlarning reytingidan chiqarib tashlanadi, ammo ularning „vaqtinchalik“ chempioni barcha reytinglarda vaqtinchalik № 1 oʻringa qoʻyiladi. IBFning taskilotni taʼsis etish protokolida oʻz reytingidagi eng yaxshi 2 ta oʻrinni „Yoʻq“ nomi ostida boʻsh qolishi koʻzda tutilgan. Ushbu baholash va boshqarish tashkiloti tuzadigan reytingning ikkita yuqori oʻrindagi daʼvogarlari toʻqnash kelmaguncha, gʻoliblik unvoni shu ikki oʻrindagi bokschilarning har ikkisiga beriladi. Eng yirik baholash va boshqarish organlari tomonidan eʼlon qilingan reytinglarga qoʻshimcha ravishda, „The Ring“ mustaqil baholash tashkiloti oʻzining mustaqil reytinglarini eʼlon qiladi. Lekin ushbu tuzilma hech qanday yuqoridagi 4 ta "baholash va boshqarish organining" chempionlarini istisno qilmaydi. Ushbu roʻyxatlarning har biri tashkilotlarning tegishli qoʻmita va boʻlimlari tomonidan yigʻiladi. Oʻtgan asrning 90-yillaridan boshlab komputerlashtirilgan reytinglar bilan tajriba oʻtkazib koʻrish boshlandi. Ammo baholashning bu tizimi baʼzan boksning barcha gʻayrioddiy va nozik tomonlarini hisobga olishga qodir emas deb hisoblandi. Shunga qaramay, hozirda ham eng keng tarqalgan komputerlashtirilgan reytinglar BoxRec onlayn nashriyoti tomonidan nashr etiladi va har kuni yangilanadi. Quyida yuqorida aytib oʻtilgan barcha reytinglarning eng soʻnggi versiyasining (2022-yil 30avgust holatiga koʻra) roʻyxat keltirilgan.